Pariisin kaupunki asetti kesällä 2016 väliaikaiset esteet Eiffelin tornin juurelle ajoneuvoilla tehtävien terrori-iskujen estämiseksi. Nyt tornin juurelle on rakennettu pysyvät turvavallit, kertoo BBC.

Turvavallien hinnaksi on arvioitu noin 35 miljoonaa euroa. Nyt Eiffelin tornin juurta kiertää mm. 6,5 senttiä paksu, luodinkestävä panssarilasiseinä ja yli kolme metriä korkea teräsaita. Bernard Gaudilliere, Eiffel-tornin pyörittämisestä vastuussa olevan yhtiön johtaja, sanoi turvaseinien olevan kivenkovia ja vakuutti niiden olevan jopa rekankestäviä.

The Localin mukaan Ranskassa on kuollut vuoden 2015 jälkeen yli 240 ihmistö jihadistisen terrorin seurauksena.

Turva-aidat ovat osa 300 miljoonan remontointiprojektia, jolla on tarkoitus valmistella Eiffel-torni vuoden 2024 olympialaisia varten. Gaudilliere arvioi, ettei turva-aitojen rakentaminen ole näkynyt turistivirrassa. Hänen arvionsa mukaan vuonna 2018 Eiffelin tornissa käy noin seitsemän miljoonaa vierasta.

Lähteet: BBC, The Local